У Слоніме ў чацвер, 18 красавіка, у рамках краязнаўчай акцыі “Фэст экскурсаводаў” пройдзе экскурсія “Старажытны Слонім”. Яе бясплатна правядзе мясцовы гісторык і краязнавец Дзяніс Юрчык. Як расказаў карэспандэнту “ГС” Дзяніс Юрчык, экскурсія будзе прысвечана гісторыі і развіццю Слоніма ад старажытных часоў да нашых дзён. —Гэтым разам увагу звернем і на мясціны ў горадзе, звязаныя з паўстаннем пад кіраўніцтвам Кастуся Каліноўскага. Сёлета адзначаюцца 150-я ўгодкі паўстання і 175-я ўгодкі нараджэння яго кіраўніка, — адзначыў Дзяніс Юрчык. "Фэст экскурсаводаў" праводзіцца з 2009 года. Гэта цэлы шэраг бясплатных экскурсій па Беларусі, прымеркаваных да Міжнароднага дня помнікаў і мясцінаў, які адзначаецца 18 красавіка. Галоўная задума фэсту — пазнаёміць жыхароў канкрэтных рэгіёнаў, гарадоў, вёсак, раёнаў і нават вуліц з тымі помнікамі, побач з якімі яны жывуць і ходзяць кожны дзень.Экскурсія “Старажытны Слонім” пачнецца ў 18.00. Месца збору — летні амфітэатр у гарадскім парку. Заметили ошибку? Выделите текст, нажмите Ctrl+Enter и оставьте замечание!